അപകടക്കെണിയൊരുക്കി റോഡരികിലെ പൊതുകിണര് ബാലുശ്ശേരി:അപകടക്കെണിയൊരുക്കി റോഡരികിലെ പൊതുകിണര്. കിണറിന് സമീപത്തായി വിദ്യാലയം, ബസ് കാത്തിരിപ്പ് കേന്ദ്രം, സ്ഥിതിചെയുന്നുണ്ട് .സ്കൂള് തുറന്നതോടെ അദ്ധ്യാപകരും രക്ഷിതാക്കളും ആശങ്കയിലാണ്.വിബാലുശ്ശേരി ഇയ്യാട് സി.സി.യു.പി.സ്കൂളിനു സമീപമാണ് പൊതു കിണര് സ്ഥിതി ചെയ്യുന്നത്. ചുറ്റുമതിലിന് പുറത്തായി റോഡരികിലെ പൊതു കിണറിന്റെ ആള്മറയുടെ പൊക്കം കുറഞ്ഞതാണ് രക്ഷിതാക്കളേയും അദ്ധ്യാപകരെയും നിരാശയിലാക്കുന്നത് . നിറയെ വെള്ളമുള്ള കിണറിന്റെ അരികിലൂടെ കിഴക്കുഭാഗത്തേക്ക് കടന്നു പോകുന്ന റോഡ് കോണ്ക്രീറ്റ് ചെയ്തതോടെ റോഡിന് ഉയരം കൂടി . ഇതു കാരണം പൊതു കിണറിന്റെ ആള് മറയ്ക്ക് ഉയരമില്ലാതാവുകയുമായിരുന്നു. ഇപ്പോള് കോണ്ക്രീറ്റ് റോഡിനോട് ചേര്ന്നുള്ള ഭാഗത്ത് ഒന്നര അടിയോളം മാത്രമേ പൊക്കമുള്ളൂ.വിദ്യാര്ത്ഥികള് ഏറെയും ഈ കിണറിനടുത്ത് കൂടിയാണ് പോവുന്നത് . ഇവരെങ്ങാനും അബദ്ധത്തില് കിണറിലേക്ക് എത്തി നോക്കിയാല് ആള്മറയ്ക്ക് പൊക്കമില്ലാത്തതിനാല് അപകട സാധ്യത കൂടുതലാണ് . മുതിര്ന്നവര്ക്കു പോലും അപകട സാദ്ധ്യത ഏറെയാണിവിടെ. എത്രയും പെട്ടന്ന് കിണറിന്റെ ആള് മറയ്ക്ക് ഉയരും കൂട്ടി അപകട സാദ്ധ്യത ഒഴിവാക്കണമെന്ന് സ്കൂള് അധികൃതര് പഞ്ചായത്തില് പരാതി നല്കിയിട്ടുണ്ട്The post അപകടക്കെണിയൊരുക്കി റോഡരികിലെ പൊതുകിണര് first appeared on MalayalamExpressOnline.